《送莫公远还杭》
明代·黎民表

木落长安归兴浓，敝裘羸马怯相逢。梅花欲发孤山寺，云气长过三竺峰。

诗卷行吟江上月，萝衣将挂涧边松。五湖何处堪招隐，石上先题异客纵。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。